Lav et referat af nedenstående tekst:

Tekst:
Klokken 15:05 fik Nordjylland Politi en anmeldelse vedrørende en brand på Vesterbro i Aalborg centrum. - Der var sket brandspredning fra en brændeovn, og det havde så spredt sig til vægkonstruktionen, siger indsatsleder ved Nordjyllands Beredskab, Anders Brosbøl. Ejeren af lejligheden stod selv klar nede foran bygningen for at vise brandmændene, hvor de skulle gå op. Slukningsarbejdet foregik i 22 meters højde, eftersom etageejendommen lå på 7. sal. Nordjyllands Beredskab rykkede ud med fire brandbiler, og mens indsatsen fandt sted måtte de afspærre dele af den befærdede vej i Aalborg centrum. Nervøse for spredning Ifølge indsatslederen var der fare for, at branden ville sprede sig fra gavlen og op i tagkonstruktionen. Derfor gjorde beredskabet klar til at sprøjte vand ind fra begge sider. Brandfolkene kunne dog via trappen nå op til etageejendommen og slukke branden. Ilden nåede ikke at sprede sig til øvrige lejligheder, og klokken 16:30 var alt under kontrol. - Branden er slukket, og der er ikke sket nogen vandskade til de underliggende etager, siger Anders Brosbøl. Ingen er kommet til skade som følge af branden.

Referat:
Trafikken i Aalborg centrum blev påvirket som følge af branden.